Marimetsa looduskaitseala

Marimetsa looduskaitseala on looduskaitseala Läänemaal Lääne-Nigula vallas (58° 56′ 23″ N, 24° 0′ 2″ E). Looduskaitseala pindala on 5056 ha. Looduskaitseala loodi 25. mail 1981 Marimetsa soo ja Kullamaa liiviku kaitseks. Kullamaa Liivamäed on üksikobjektina kaitse alla võetud juba 1964. aastal. Marimetsa soo, millest valdava osa moodustab rohkete älveste ja laugastega lageraba, tekkis nõo soostumisel pärast Antsülusjärve taandumist. Inimtegevuse mõju on suhteliselt väike, enamus raba on kuivendamata, kraavitatud on vaid soo servaalad. Kaitsealused loomaliigid: saarmas, rabakonn. Pesitsevad liigid: Aquila chrysaetos, Aquila pomarina, Bonasa bonasia, Falco columbarius, Caprimulgus europaeus, Circus pygargus, Dryocopus martius, Grus grus, Lanius collurio, Pluvialis apricaria, Strix uralensis, Tetrao tetrix, Tetrao urogallus, Tringa glareola. Läbirändajad: Grus grus. Kaitsealused taimeliigid: Epipactis atrorubens, Daphne mezereum. Marimetsa soo ja Kullamaa Liivamägede kaitse; loodusliku linnustiku kaitse; kaitsealuste rändlindude laanepüü (Bonasa bonasia), valgepõsk-lagle (Branta leucopsis), hiireviu (Buteo buteo), öösorri (Caprimulgus europaeus), soo-loorkulli (Circus pygargus), väike-kirjurähni (Dendrocopos minor), musträhni (Dryocopus martius), väike-kärbsenäpi (Ficedula parva), sookure (Grus grus), väänkaela (Jynx torquilla), hallõgija (Lanius excubitor), nõmmelõokese (Lullula arborea), suurkoovitaja (Numenius arquata), väikekoovitaja (Numenius phaeopus), herilaseviu (Pernis apivorus), hallpea-rähni (Picus canus), rüüda (Pluvialis apricaria), händkaku (Strix uralensis), tedre (Tetrao tetrix), mudatildri (Tringa glareola), punajalg-tildri (Tringa totanus), tuttvardi (Aythya fuligula), kalakajaka (Larus canus), piilpardi (Anas crecca), sinikael-pardi (Anas platyrhynchos), balti risla (Calidris alpina schinzii), sõtka (Bucephala clangula) ja kiivitaja (Vanellus vanellus) kaitse; looduslike elupaikade ning loodusliku loomastiku ja taimestiku kaitse, elupaigatüüpide ja liikide kaitse: huumustoiteliste järvede ja järvikute, jõgede ja ojade, lubjarikkal mullal kuivade niitude, aas-rebasesaba ja ürt-punanupuga niitude, puisniitude, rabade, rikutud, kuid taastumisvõimeliste rabade, siirde- ja õõtsiksoode, allikate ja allikasoode, liigirikaste madalsoode, vanade loodusmetsade, vanade laialehiste metsade, rohunditerikaste kuusikute, oosidel ja moreenikuhjatistel okasmetsade ehk sürjametsade, puiskarjamaade, soostuvate ja soo-lehtmetsade, siirdesoo- ja rabametsade ning teelehe-mosaiikliblika (Euphydryas aurinia), suur-mosaiikliblika (Euphydryas maturna) ja eesti soojumika (Saussurea alpina ssp. Esthonica) kaitse. Kaasiku piiranguvöönd (101,2 ha) Kalju piiranguvöönd (149,8 ha) Kullaamaa piiranguvöönd (422,8 ha) Marimetsa sihtkaitsevöönd (4258 ha) Palivere piiranguvöönd (92,2 ha) Risti piiranguvöönd (31,9 ha) Marimetsa looduskaitseala keskkonnaregistri kood on KLO1000215. Marimetsa looduskaitseala keskkonnaportaalis ENSV MN 25. mai 1981. a. määrus nr. 340 Sookaitsealade moodustamise kohta Vabariigi Valitsuse 6. juuni 1997. a. määrus nr. 110 Viieristi ja Marimetsa looduskaitsealade kaitse-eeskirjade ja välispiiri kirjelduste kinnitamine